Suriya prezidenti Bashar Asad Moskvada rossiyalik hamkasbi Vladimir Putin bilan o‘tkazilgan uchrashuvdan so‘ng Damashqqa qaytib ketdi. Bu haqda France Presse agentligi xabar bermoqda. Shialarning Ahlulbayt Television Network telekanali bergan ma’lumotga ko‘ra, Asad bugun, 21 oktabr kuni qaytgan. Uchrashuv, Putinning matbuot kotibi Dmitriy Peskov bergan bayonotga ko‘ra, 20 oktabr kuni bo‘lib o‘tgan edi. Aytilishicha, suhbatda Suriyada muddatdan ilgari prezidentlik saylovlari o‘tkazish masalasi ko‘rib chiqilgan.